CELEX: E2007J0008
Language: da
Date: 2008-10-16 00:00:00
Title: Domstolens Dom af 20. juni 2008 i sag E-8/07 mellem: Celina Nguyen og den norske stat repræsenteret ved Justis- og politidepartementet (Obligatorisk forsikring mod skadesansvar i forbindelse med motorkøretøjer — Direktiv 72/166/EØF, 84/5/EØF og 90/232/EØF — Erstatning for ikke-økonomisk skade — Vilkår for statsansvar — Tilstrækkeligt alvorlig overtrædelse)

16.10.2008   
            
            
               DA
            
            
               Den Europæiske Unions Tidende
            
            
               C 263/4
            
         
      DOMSTOLENS DOM
   
   af 20. juni 2008
   i sag E-8/07 mellem:
   Celina Nguyen og den norske stat repræsenteret ved Justis- og politidepartementet
   
      (Obligatorisk forsikring mod skadesansvar i forbindelse med motorkøretøjer — Direktiv 72/166/EØF, 84/5/EØF og 90/232/EØF — Erstatning for ikke-økonomisk skade — Vilkår for statsansvar — Tilstrækkeligt alvorlig overtrædelse)
   
   (2008/C 263/04)
   I sag E-8/07 mellem Celina Nguyen og den norske stat repræsenteret ved Justis- og politidepartementet — Anmodning til Domstolen af Oslo tingrett vedrørende fortolkning af EØS-aftalen, særlig følgende retsakter, som omhandlet i bilag IX:
   
               —
            
            
               den i punkt 8 i bilag IX omhandlede retsakt (Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse, herefter benævnt »første direktiv om ansvarsforsikring for motorkøretøjer«)
            
         
               —
            
            
               den i punkt 9 i bilag IX omhandlede retsakt (Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer, herefter benævnt »andet direktiv om ansvarsforsikring for motorkøretøjer«)
            
         
               —
            
            
               den i punkt 10 i bilag IX omhandlede retsakt (Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer, herefter benævnt »tredje direktiv om ansvarsforsikring for motorkøretøjer«)
            
         har Domstolen, sammensat af præsident Carl Baudenbacher, refererende dommer Thorgeir Örlygsson og ad hoc-dommer Ola Mestad, den 20. juni 2008 afsagt dom, hvis konklusion lyder som følger:
   
               1)
            
            
               
                  Det er ikke foreneligt med første, andet og tredje direktiv om ansvarsforsikring for motorkøretøjer at undtage erstatning for ikke-økonomiske tab (»svie og smerte«), som er en form for civilretligt erstatningsansvar, fra den obligatoriske forsikringsordning under national lovgivning.
               
            
         
               2)
            
            
               
                  At undtage erstatning for ikke-økonomisk skade (»svie og smerte«), som er en form for civilretligt erstatningsansvar, fra den obligatoriske forsikringsordning under national lovgivning udgør en tilstrækkelig alvorlig overtrædelse af EØS-lovgivningen til, at det er ansvarspådragende for staten.